ပဉ္စဝေရဘယသုတ်

(၂)သုတ် ရှိပါသည်။ -သံ၊၁၊၂၉၇-၉။ သံ၊မြန်၊၁၊၂၈၄-၇။ သံ၊ဋ္ဌ၊၂၊၆၇-၈။ သံ၊ဋီ၊၂၊၈၄-၆။ -သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၅-ဂဟပတိဝဂ္ဂ၊ ပဌမသုတ်။ ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် (သောတာပန်) အရိယာသာဝကအား ငါးပါးသီလနှင့် ဆက်စပ်နေသော ရန်ဘေးငါးမျိုးတို့ ငြိမ်းအေးနေပုံ, သောတာပန်ပုဂ္ဂိုလ်၏ အင်္ဂါလေးပါးနှင့် ပြည့်စုံနေပုံ, ပဋိစ္စသမုပ္ပါဒဉာယကို သောတာပတ္တိပညာဖြင့် ကောင်းစွာထိုးထွင်းသိမြင်ပုံ, အပါယ်လေးပါးသို့ မရောက်တော့ပုံ, အထက်မဂ်, ဖိုလ်လျှင် လည်းလျောင်းရာ ရှိတော့ပုံကို အနာထပိဏ္ဍိကကျောင်းဒကာအား ဘုရားရှင် ဟောတော်မူသည့်သုတ်။ -သံ၊၁၊၂၉၉-၃၀၀။ သံ၊မြန်၊၁၊၂၈၇-၈။ -သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၅-ဂဟပတိဝဂ္ဂ၊ ဒုတိယသုတ္တ။ အထက်သုတ် ဒေသနာတော်အတိုင်း ရဟန်းတို့အား ဘုရားရှင် ဟောတော်မူသည့်သုတ်။ အဋ္ဌကထာ, ဋီကာတို့၌ ဖွင့်ဆိုချက်များ ပါရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်